የኤጂ ቧንቧ መገጣጠሚያ ቴክኖሎጂ ሃላፊነቱ የተወሰነ የግል ኩባንያ ዋና ሥራ አስኪያጅ አቶ አቻ ደምሴ፤ በበኩላቸው ኩባንያው ለመስኖ ዝርጋታ፣ ለመጠጥ ውኃ፣ ለአበባ ምርትና ለኮንስትራክሽን አገልግሎት የሚውሉ የቧንቧ መገጣጠሚያ ምርቶችን እንደሚያቀርብ ይናገራሉ፡፡ የቧንቧ መገጣጠሚያ ምርቶቹ የየራሳቸው ቅርጽ፣መጠንና ይዘት አላቸው፡፡ምርቶቹ ከዚህ ቀደም ከውጪ አገር የሚገቡ ከመሆናቸውም አንጻር በአገር ውስጥ ማምረት መቻላቸው በዘርፉ ያለውን የገበያ ክፍተት በተወሰነ መንገድ ለመፍታት የሚያስችሉ ናቸው፡፡ ሆኖም ግን አገሪቱ ከምትፈልገው የቧንቧ መገጣጠሚያ ምርቶች አንጻር በቂ ባለመሆኑ ብዙ መስራትን ይጠይቃል፡፡
